किसानों काे समर्थन मूल्य की आधी कीमत में ही बेचना पड़ रहा है धान
नहीं शुरू हो सकी धान की खरीदारी
किसान बेच दें तो सरकार क्या करेगी : विनय चौबे
खाद्य सचिव से सीधी बातचीत
आज रवाना होगी रैक
समर्थन मूल्य 1410, महज 800 रुपए क्विंटल में आंध्रप्रदेश जा रहा है धान
कोडरमा के पिपराडीह रेलवे स्टेशन पर हजारों बोरा धान रैक में लद कर आंध्रप्रदेश जाने को तैयार। ये रैक बुधवार को रवाना होगी।
झारखंडके किसानों को समर्थन मूल्य की आधी कीमत पर धान बेचना पड़ा रहा है। सरकार ने धान खरीद का समर्थन मूल्य 1410 रु. प्रति क्विंटल तय कर रखा है। लेकिन किसान धान को 800 रु. प्रति क्विंटल दाम पर बेचने को मजबूर हैं। वह भी दूसरे राज्यों के व्यापारियों को। साथ ही सरकार द्वारा दिया जाने वाला 290 रु. प्रति क्विंटल बोनस का हक भी मारा जा रहा है। मंगलवार को कोडरमा के चंदवारा प्रखंड स्थित पिपराडीह रेलवे स्टेशन पर हजारों बोरे धान रखे देखे गए। स्टेशन प्रबंधन एके सिंह ने बताया कि उक्त धान की बुकिंग बिहार के रजौली के नव दुर्गा एग्रोटेक प्राइवेट लिमि. ने आंध्र प्रदेश के पेंडापुरम के लिए की है। कंपनी ने धनबाद से 42 डिब्बों वाला एक रैक बुक कराया है। ये धान मरकच्चो, सतगांवा, जयनगर, डोमचांच समेत कई प्रखंडों से खरीदा गया है।
हैरत यह है कि खाद्यान्न के मामले में झारखंड डेफिसिट स्टेट है। 70 लाख टन चावल की जरूरत है। औसतन यहां 46 से 48 लाख टन धान का उत्पादन होता है। इस बार सुखाड़ के कारण 30 लाख टन से भी कम धान होने का अनुमान है। इसके बावजूद यहां का धान बाहर जा रहा है। राज्य सरकार ने अपने स्तर से झारखंड को सूखाग्रस्त घोषित कर रखा है। 10 दिन पहले केंद्रीय टीम सुखाड़ का जायजा लेने आई थी। केंद्रीय कृषि मंत्रालय के अपर सचिव जलज श्रीवास्तव के नेतृत्व वाली टीम ने भी माना है कि यहां सुखाड़ की स्थिति है। कहीं-कहीं तो 90 फीसदी तक स्थिति गंभीर है।
1140 करोड़रुपए के पैकेज की केंद्र से मांग।
1398 करोड़के राहत पैकेज की हुर्ह थी घोषणा।
कोडरमा में सरकारी स्तर पर धान की खरीदारी शुरू नहीं होने के संबंध में जिला सहकारिता पदाधिकारी चंद्रजीत खलको ने कहा कि मिलों की टैगिंग नहीं होने से धान की खरीदारी अब तक शुरू नहीं हो सकी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva